Diari Oficial de la Generalitat Valenciana


Sumari del DOGV 5045, del 08-07-2005 (2005/7965)

Informació pública del projecte de reparcel·lació forçosa de la unitat d'execució UE-ZR5.
-----------------------------------------------------------------------------------------

### Dades del document

Número de DOGV
:   5045

Data del DOGV
:   08-07-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/7965


Organisme emissor
:   Conselleria de Territori i Habitatge

Tipus de document
:   Anunci

Informació pública del projecte de reparcel·lació forçosa de la unitat d'execució UE-ZR5. [2005/M7965]
  
L'Institut Valencià d'Habitatge, SA (IVVSA), com a empresa pública de la Generalitat Valenciana, adscrita a la Conselleria de Territori i Habitatge, de conformitat amb l'article 42.1 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU) i basant-se en el conveni de col·laboració subscrit amb l'Ajuntament de Sagunt, el 16 de febrer de 2004, ha promogut programa d'actuació integrada que incorpora projecte d'urbanització i plans de reforma interior de millora amb homologació sectorial declarativa de la unitat d'execució UE-ZR5 La Pinaeta de Sagunt.
  
A fi de desenvolupar i executar el corresponent programa d'actuació integrada, l'Institut Valencià d'Habitatge ha redactat projecte de reparcel·lació forçosa de la unitat d'execució UE-ZR5 de Sagunt.
  
El procediment per a l'aprovació del projecte de reparcel·lació està subjecte a les mateixes regles que per als plans especials es fixen en l'article 38 de la LRAU, amb aplicació del procediment de tramitació d'urgència previst en l'article 43 de l'esmentada llei.
  
De conformitat amb el que disposa l'article 38 de la LRAU, per Resolució del conseller de Territori i Habitatge, de data 4 de juliol de 2005, s'ha acordat sotmetre a informació pública, per un període de 20 dies, el projecte de reparcel·lació forçosa de la unitat d'execució UE-ZR5 de Sagunt per mitjà de la seua publicació en el Diari Oficial de la Generalitat Valenciana i en un diari d'informació general editat a la Comunitat Valenciana.
  
La documentació estarà depositada fins a tal període, per a la seua consulta pública en l'Ajuntament de Sagunt, carrer d'Autonomia, número 2, així com en les oficines de l'Institut Valencià d'Habitatge, SA, a València, carrer d'En Bou, números 9 i 11.
  
Durant l'esmentat termini, podran presentar-se les al·legacions que es consideren oportunes en les oficines de l'IVVSA, així com en qualsevol de les dependències o registres establits en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 14 de gener.
  
Se significa que el present anunci es publica igualment als efectes establits en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons redacció donada per la Llei 4/1999, de 13 de gener, de modificació de la Llei 30/1992, per als interessats que figuren com desconeguts o amb domicili ignorat.